da it id nb sv nl sv es de da da fr sv da sv es nb da da da da da da nn nn
Finleif Mortensen er opvokset i bygden Argir, udenfor Torshavn Færøernes hovedstad.
Finleif Mortensen fik sin debut i 1985 på Olavsøkuframsyningin, en censureret udstilling på Færøerne, og har siden haft en lang række separate udstillinger på flere gallerier og udstillingssteder på Færøerne og i Danmark.
Finleif Mortensens opvækst i den særegne færøske natur, dens særlige lys og dens forrang frem for det kultur skabte, danner grundlaget for hans billeder. Spillet mellem de blågrønne og rødlige farver symboliserer dette og resultatet er et helt særligt billedsprog, der forener mennesket og naturen.
Ligesom Impressionisterne kan man i Finleif Mortensens værker, se arbejdet med at opløse de tydelige konturer, som en konsekvens af det evigt skiftende lys. Resultatet er en kombination af naturens egne farver med en undertone af noget flygtigt og poetisk. Et abstrakt udtryk, hvori den naturalistiske figuration blot anes.
Finleif Mortensen arbejder hovedsageligt med naturalistiske kompositioner hvor inspirationen kommer fra de små bygder der ligger ud til havet og giver et væld af farver og skiftende lys.